“ทรัมป์”-“สี จิ้นผิง” ลุยเจรจารอบใหม่ ส่งสัญญาณยุติสงครามการค้า
“ทรัมป์”-“สี จิ้นผิง” ลุยเจรจารอบใหม่ ส่งสัญญาณยุติสงครามการค้า
“ทรัมป์”-“สี จิ้นผิง” ลุยเจรจารอบใหม่ ส่งสัญญาณยุติสงครามการค้า
2 ก.ค. 2562

ประธานาธิบดีโดนัลด์ ทรัมป์ กล่าวว่า สหรัฐกำลังดำเนินการเจรจาการค้ารอบใหม่กับจีน ถือเป็นการยุติความตึงเครียดระหว่างสองประเทศ
“การเจรจาการค้าเริ่มต้นขึ้นแล้ว ทั้งสองฝ่ายได้พูดคุยกันหลายประเด็นทางโทรศัพท์” ปธน.ทรัมป์กล่าวกับผู้สื่อข่าวที่ทำเนียบขาววานนี้ พร้อมกับกล่าวว่า “จริงๆแล้วการเจรจาเริ่มต้นก่อนการประชุมระหว่างผมและประธานาธิบดีสิ จิ้นผิง”
นอกจากนี้ ปธน.ทรัมป์ยังกล่าวอีกด้วยว่า เขาจะระงับการขึ้นภาษีมูลค่า 3 แสนล้านดอลลาร์ในช่วงที่มีการเจรจานี้
ทั้งนี้ ปธน.ทรัมป์ และปธน.สี จิ้นผิง ได้ตกลงกันเมื่อวันเสาร์ที่ผ่านมาว่า ทั้งสองฝ่ายจะเริ่มการเจรจาการค้าอีกครั้ง บนพื้นฐานของความเท่าเทียม และความเคารพซึ่งกันและกัน โดยสหรัฐและจีนจะระงับการเพิ่มภาษีต่อสินค้านำเข้าครั้งใหม่
นอกจากนี้ สหรัฐจะอนุญาตให้บริษัทหัวเว่ย เทคโนโลยี่ สามารถซื้อสินค้าจากซัพพลายเออร์สหรัฐ และบริษัทสหรัฐสามารถขายอุปกรณ์ให้กับหัวเว่ย โดยจะต้องเป็นอุปกรณ์ที่ไม่มีปัญหาเกี่ยวกับความมั่นคงแห่งชาติ